དེ་འདྲ་ཤེས་པ་ལ་སྔོན་དུ་ཡིན་ལུགས་ཤེས་དགོས་ཀྱི་རེད།དེར་བརྟེན་དབུ་མའི་གཞུང་ལས་གསུངས་པའི་བདེན་པ་གཉིས་ཕྱེ་ནས་སྣང་ཚུལ་གྱི་རིམ་པའི་ངོ་བོ་ལྟ་བུ་གཅིགཤེད་ཀྱིས་སྡོད་ལུགས་ཀྱི་གནས་སྟངས་ལྟ་བུ་གཅིག་བཅས་རིམ་པ་གཉིས་སུ་ཕྱེ་ནས་འགྲེལ་བཤད་སླེབས་ཡོང་གི་ཡོད་རེད།དེ་འདྲ་ཡིན་དུས་མ་རིག་པ་ཡག་པོ་ཤེས་པ་ལ་ཆོས་རྣམས་ཀྱི་ཡིན་ལུགས་ཤེས་དགོས་ཀྱི་ཡོད་རེད།ཡིན་ལུགས་ཟེར་བ་དེ་སྣང་ཡང་མི་མཐུན་པ་མང་པོ་ཡོད་པ་ཡིན་དུས།སྣང་ཚུལ་ཙམ་མ་ཡིན་པར་དོན་གྱི་ཡིན་ལུགས་ཀྱི་གནས་ཚུལ་བརྩད་བཅད་ནས་འགྲོ་དགོས་ཀྱི་ཡོད་རེད།དེའི་ཐོག་ནས་ཡིན་ལུགས་དེ་ཤེས།ཡིན་ལུགས་དེ་ཤེས་ཡོང་དུས།ཡིན་ལུགས་དེ་ལྟར་ཡིན་བཞིན་དུ་ང་རང་ཚོ་ལ་སྣང་ཚུལ་ག་འདྲ་ཞིག་ཡོང་གི་འདུགསྣང་བ་ལྟར་དུ་ཞེན་པ་སྐྱེ་ཡོང་སྐབས་འཛིན་པའི་འཛིན་སྟངས་ག་འདྲ་ཞིག་འདུག